Document ID: 32007R1381

РЕГЛАМЕНТ (ЕО) № 1381/2007 НА КОМИСИЯТА
от 26 ноември 2007 година
за изменение на Регламент (ЕО) № 2133/2001 относно откриване и управление на някои тарифни квоти за Общността и тарифни тавани в сектора на зърнените култури (по отношение на увеличаването на тарифните отстъпки, предоставени от Общността за продукти от риба от Фарьорските острови, предназначени за храна на животни с кодове по КН ex 2309 90 10, ex 2309 90 31 и ex 2309 90 41)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 827/68 на Съвета от 28 юни 1968 г. относно общата организация на пазарите на някои продукти, изброени в приложение II към Договора (1),
като взе предвид Решение 97/126/ЕО на Съвета относно сключването на споразумение между Европейската общност, от една страна, и правителството на Дания и местното правителство на Фарьорските острови, от друга страна (2),
като взе предвид Регламент (ЕО) № 1784/2003 на Съвета от 29 септември 2003 г. относно общата организация на пазара на зърнени култури (3), и по-специално член 12, параграф 1 от него,
като има предвид, че:
(1)
С решение № 1/2005 на Съвместния комитет ЕО - Дания, Фарьорски острови (4) бе изменен Протокол 3 към Споразумението между Европейската общност, от една страна, и правителството на Дания и местното правителство на Фарьорските острови, от друга страна (5) (наричано по-долу „Споразумението“), одобрено с Решение 97/126/ЕО), за определяне на понятието „продукти с произход“ и методите на административно сътрудничество.
(2)
На 13 юни 2007 г. Съветът взе решение за позицията на Общността относно изменението на Протокол 4 към Споразумението.
(3)
Решение № 1/2007 на Съвместния комитет ЕО - Дания, Фарьорски острови за изменение на Протокол 4 към Споразумението (6) променя по-конкретно количеството по годишната тарифна квота с пореден № 09.0689.
(4)
Член 1, параграф 2, точка 1 от Протокол 4 към Споразумението, изменено с Решение № 1/2007 на Съвместния комитет ЕО - Дания, Фарьорски острови, предвижда, че по отношение на тарифната квота, открита за продукти от риба, предназначени за храна на животни, с кодове по КН ex 2309 90 10, ex 2309 90 31 и ex 2309 90 41, органите на Фарьорските острови трябва да удостоверят, че продуктите от риба, предназначени за храна на животни, изнасяни за ЕС по тази преференциална квота, не съдържат добавъчен глутен, освен глутена, който присъства естествено в зърнените храни, които могат да влязат в съставката на продуктите от риба, предназначени за храна на животни.
(5)
Член 3 от Решение № 1/2007 на Съвместния комитет ЕО - Дания, Фарьорски острови предвижда, че увеличаването на обема на тарифната квота за календарната 2007 г. се изчислява пропорционално на изтеклото време, считано от 1 декември 2007 г. Поради това увеличението на обема на тарифната квота за календарната 2007 г. следва да се определи в размер на 833 t.
(6)
Поради това Регламент (ЕО) № 2133/2001 на Комисията (7) трябва да бъде съответно изменен.
(7)
Мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 2133/2001 се изменя, както следва:
1.
В член 2, параграф 3 се заменя със следния текст:
„3. В рамките на тарифна квота с пореден номер 09.0689 продуктите се пускат в свободно обращение срещу представяне на:
а)
доказателство за произход съгласно член 16 от Протокол 3 към Споразумението между Европейската общност, от една страна, и правителството на Дания и местното правителство на Фарьорските острови, от друга страна, за определяне на понятието „продукти с произход“ и методите на административно сътрудничество, и
б)
декларация в един от вариантите в приложение V, заверена от следния орган на Фарьорските острови:
Heilsufrøðiliga starvsstovan/Food- veterinary and environmental agency
Falkavegur 6, 2. floor.
FO-100 TÓRSHAVN
FAROE ISLANDS
Телефон: 00 298 35 64 00
Факс: 00 298 35 64 01
Дежурен телефон: 00 298 55 64 03 (до 23:00 часа)
E-mail: HFS@HFS.FO
Интернет страница: www.hfs.fo“.
2.
Текстът в приложение II, отнасящ се до тарифен номер 09.0689 се заменя с текста в приложение I към настоящия регламент.
3.
Текстът в приложение II към настоящия регламент се добавя като приложение V.
Член 2
Независимо от предвиденото в член 1, параграф 2 тарифната квота за календарната 2007 г. е 10 833 t.
Член 3
Настоящият регламент влиза в сила на третия ден след публикуването му в Официален вестник на Европейския съюз.
Прилага се от 1 декември 2007 година
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 ноември 2007 година.

Labels: 3
18
17
6